
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 421 

20 Απριλίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση ίδιου Νομικού Προσώπου στο Δήμο Κερατσι- 
νίου με την επωνυμία «Οργανισμός Δημοτικής Συ¬ 


γκοινωνίας Δήμου Κερατσινίου». 1 

Τροποποίηση της 5727/24.7.91 απόφασης Νομ. Σά¬ 
μου. 2 

Τροποποίηση της 7385/1.11.94 απόφασης Νομ. Σά¬ 
μου. 3 

Σύσταση Νομικού Προσώπου Δημοσίου Δικαίου στο 
Δήμο Αγιάς Ν. Λάρισας με την επωνυμία «ΟΡΓΑ¬ 
ΝΙΣΜΟΣ ΚΟΙΝΩΝΙΚΗΣ ΑΛΛΗΛΕΓΓΎΗΣ ΚΑΙ ΠΡΟ¬ 
ΝΟΙΑΣ ΔΗΜΟΥ ΑΓΙΑΣ»». 4 

Τροποποίηση απόφασης σύστασης Νομικού Προσώ¬ 
που με την επωνυμία «12η Σχολική Επιτροπή Δήμου 
Λάρισας». 5 


Τροποποίησης της 11344/1990 απόφασης του Νο¬ 
μάρχη Θεσσαλονίκης «Σύσταση ιδίου Νομικού 
Προσώπου στην Κοινότητα Όσσας του Νομού 
Θεσσαλονίκης με την επωνυμία ΚΕΝΤΡΟ ΑΝΟΙ¬ 
ΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ». 6 

Κατάργηση Σχολικών Επιτροπών και σύσταση νέας 
στο Δήμο Μηχανιώνας του Νομού Θεσσαλονίκης με 
την επωνυμία «2η Α/θμια Σχολική Επιτροπή Δημοτι¬ 
κού Σχολείου Αγγελοχωρίου - Νέας Κερασιάς και 
Νηπιαγωγείων Αγγελοχωρίου και Νέας Κερασιάς» 7 
Σύσταση δημοτικού Νομικού Προσώπου στο δήμο 
Θερμαϊκού του Νομού Θεσσαλονίκης με την επω¬ 
νυμία «Κέντρο Ανοικτής Προστασίας Ηλικιωμένων 


Ν. Επιβατών. 8 

Τροποποίηση της συστατικής πράξης της αμιγούς Δη¬ 
μοτικής Επιχείρησης με την επωνυμία «Δημοτική Ε¬ 
πιχείρηση Αρκαλοχωρίου» Ν. Ηρακλείου. 9 

Τροποποίηση της 23751/20.1.99 απόφασης Γεν. 

Γραμμ Περιφέρειας Στερεός Ελλάδας σχετικής με 
τη συγκρότηση της Εφορείας Αιαντείου Βιβλιοθή¬ 
κης Αταλάντης. 10 

Τροποποίηση συστατικής πράξης της Σχολικής Επι¬ 
τροπής Γυμνασίου - Δημ. Σχολείου και Νηπιαγωγεί¬ 
ου Δεσφίνας Ν. Φωκίδας. 11 

Χορήγηση άδειας άσκησης επαγγέλματος Κοινωνικού 
Λειτουργού στη Μαγδαληνή Συνανίδου. 12 


Καθορισμός αποδέκτη διάθεσης υγρών αποβλήτων ι- 
χθυογεννητικού σταθμού της εταιρείας «Μαλλια- 
κός Ιχθυοκαλλιέργειες ΑΒΕΕ» στη θέση «Τάπιες» 
κτηματικής περιφέρειας Αχλαδιού Φθιώτιδας. 13 


ΑΠΟΦΑΣΕΙΣ 

Αριθ. 07/ΔΤΑ/3588 ( 1 ) 

Σύσταση ίδιου Νομικού Προσώπου στο Δήμο Κερατσινί¬ 
ου με την επωνυμία «Οργανισμός Δημοτικής Συγκοι¬ 
νωνίας Δήμου Κερατσινίου». 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Το άρθρο 9 του Ν. 2503/97 (ΦΕΚ 107/Α/30.5.97). 

2. Τις διατάξεις του άρθρου 203 του Δημοτικού και Κοι¬ 
νοτικού Κώδικα Π.Δ. 410/95 (ΦΕΚ Α' 231). 

3. Την αριθμ. 2742/30.9.97 απόφαση του Γ εν. Γ ραμμα- 
τέα της Περιφέρειας περί μεταβίβασης αρμοδιοτήτων 
στον Προϊστάμενο της Δ/νσης Τοπ. Αυτοδιοίκησης και 
Δ/σης Ν. Πειραιά να υπογράφει «Με εντολή Γεν. Γραμμα- 
τέα Περιφέρειας» την αποστολή στο Εθνικό Τυπογραφείο 
πράξεων των οποίων απαιτείται δημοσίευση στην Εφημε¬ 
ρίδα της Κυβερνήσεως. 

4. Την αριθμ. 79/99 απόφαση του Δημοτικού Συμβουλί¬ 
ου Κερατσινίου, αποφασίζουμε: 

Α. Συστήνουμε ίδιο Νομικό Πρόσωπο με το όνομα «Ορ¬ 
γανισμός Δημοτικής Συγκοινωνίας Δήμου Κερατσινίου». 

Β. Σκοπός του Νομικού Προσώπου είναι: 

Παροχή υπηρεσιών συγκοινωνίας στους δημότες και 
στους μετακινούμενους πολίτες στα όρια των Δήμων Κε¬ 
ρατσινίου - Δραπετσώνας. 

Διαχείριση και συντ/ση μεταφορικών μέσων καθώς και 
φύλαξη οχημάτων και οργάνωση διαχείριση στάθμευσης. 
Παροχή υπηρεσίας μεταφορών προσώπων και πραγμάτων. 

Γ. Περιουσία: Αρχικό κεφάλαιο ορίζεται το ποσό των 
15.000.000 δρχ. που θα καλυφθεί από τον προϋπολογι¬ 
σμό του Δήμου. Επίσης, ως περιουσία παραχωρούνται 
κατά κυριότητα η χρήση μεταφορικά μέσα του Δήμου. 

Δ. Πόροι - Έσοδα: Ο Δήμος θα επιχορηγεί κατ’ έτος 
στον οργανισμό με ποσό που θα εγγράφεται στον προϋ¬ 
πολογισμό του Δήμου. Ο οργανισμός μπορεί να έχει έσο¬ 
δα από την άσκηση δραστηριοτήτων ή από προσόδους α- 

πό την περιουσία του ή τη διαχείριση που κάθε φορά του 
ανατίθεται. 

Από τις διατάξεις της παρούσας προκαλείται δαπάνη σε 
βάρος του προϋπολογισμού του Δήμου Κερατσινίου οικ. 
έτους 1999 ύψους 15.000.000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 26 Μαρτίου 1999 

Με εντολή Γεν. Γραμ. Περιφέρειας 
Ο Διευθυντής 
ΝΙΚ. ΚΕΛΑΛΗΣ 

-♦- 

Αριθ. 768 (2) 

Τροποποίηση της 5727/24.7.91 απόφασης Νομ. Σάμου. 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη τις διατάξεις: 

1. Του Ν. 2503/1997 «Διοίκηση, οργάνωση, στελέχωση 
της Περιφέρειας, ρύθμιση θεμάτων για την Τοπική Αυτο¬ 
διοίκηση και άλλες διατάξεις». 

2. Τις παραγράφους 8-15 του άρθρου 5 του Ν. 1894/90 
«Για την Ακαδημία Αθηνών και άλλες εκπαιδευτικές δια¬ 
τάξεις καθώς και του Ν. 2640/98 άρθρο 9» και του άρθρου 
203 του Π.Δ/τος 410/95 του Δ.Κ.Κ. 

3. Την αριθ. 1482/29.10.1997 απόφαση του Γεν. Γραμ¬ 
ματέα Περιφέρειας Βορ. Αιγαίου «Μεταβίβαση δικαιώμα¬ 
τος υπογραφής με εντολή Γεν. Γραμματέα Περιφ. Βορεί¬ 
ου Αιγαίου στον Προϊστάμενο Δ/νσης και στους Προϊστα¬ 
μένους Τμημάτων Δ/νσης Τοπ. Αυτοδιοίκησης και 
Διοίκησης της Περιφέρειας, όπως δημοσιεύθηκε στο 
ΦΕΚ 1010/97τ.Β'. 

4. Την αριθ. 888/3.6.1998 απόφαση Γεν. Γ ραμματέα Πε¬ 
ριφέρειας Βορ. Αιγαίου που αφορά τοποθέτηση Προϊ- 
σταμένης Δ/νσης Νομού Σάμου. 

5. Την αριθ. 39β/16.2.1999 νόμιμη απόφαση του Δημο¬ 
τικού Συμβουλίου Βαθέος που αφορά την τροποποίηση 
της συστατικής πράξης του Νομικού Προσώπου. 

6. Το γεγονός ότι καταργήθηκε το ΤΕΛ Σάμου και μετε- 
τράπη η ΤΕΣ σε ΤΕΕ σύμφωνα με το άρθρο 9 του Ν. 
2640/98 και την αριθ. Δ4/541/21.10.98 απόφαση του 
ΥΠ.Ε.Π.Θ. 

7. Την αριθ. 5727/24.7.1991 απόφαση Νομάρχη Σάμου 
«Σύσταση Σχολικής Επιτροπής ΤΕΛ και ΤΕΣ Νομού Σά¬ 
μου», αποφασίζουμε: 

Τροποποιούμε την αριθ. 5727/24.7.1991 απόφαση Νο¬ 
μάρχη Σάμου σε ότι αφορά την επωνυμία και από «3η ενι¬ 
αία σχολική επιτροπή Δήμου Σαμίων ΤΕΛ Σάμου και ΤΕΣ 
Σάμου» ονομάζεται «Σχολική Επιτροπή Μαυρογενείου 
ΤΕΕ Σάμου». 

Το Νομικό Πρόσωπο διοικείται από πενταμελές Διοικη¬ 
τικό Συμβούλιο όπως αναλυτικά ορίζεται η αρ. 
37/Β/16.2.1999 απόφαση Δημοτικού Συμβουλίου Βαθέος 
Νομού Σάμου. 

Κατά τα λοιπά ισχύει η αριθ. 5727/24.7.91 απόφαση Νο¬ 
μάρχη Σάμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σάμος, 15 Μαρτίου 1999 
Με εντολή Γεν. Γραμ. Περιφέρειας 
Η Διευθύντρια κ.α.α. 

ΣΤΕΛΛΑ ΣΑΡΡΗ 


Αριθ. 769 (3) 

Τροποποίηση της 7385/1.11.94 απόφασης Νομ. Σάμου. 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 
Έχοντας υπόψη τις διατάξεις: 

1. Του Ν. 2503/1997 «Διοίκηση, οργάνωση, στελέχωση 
της Περιφέρειας, ρύθμιση θεμάτων για την Τοπική Αυτο¬ 
διοίκηση και άλλες διατάξεις». 

2. Τις παραγράφους 8-15 του άρθρου 5 του Ν. 1894/90 
«Για την Ακαδημία Αθηνών και άλλες εκπαιδευτικές δια¬ 
τάξεις καθώς και του Ν. 2640/98 άρθρο 9 παρ. 8» και του 
άρθρου 203του Π.Δ/τος 410/95 του Δ.Κ.Κ. 

3. Την αριθ. 1482/29.10.1997 απόφαση του Γεν. Γραμ¬ 
ματέα Περιφέρειας Βορ. Αιγαίου «Μεταβίβαση δικαιώμα¬ 
τος υπογραφής με εντολή Γεν. Γραμματέα Περιφ. Βορεί¬ 
ου Αιγαίου στον Προϊστάμενο Δ/νσης και στους Προϊστα¬ 
μένους Τμημάτων Δ/νσης Τοπ. Αυτοδιοίκησης και 
Διοίκησης της Περιφέρειας, όπως δημοσιεύθηκε στο 
ΦΕΚ 1010/97 τ.Β'. 

4. Την αριθ. 888/3.6.1998 απόφαση Γεν. Γραμματέα Πε¬ 
ριφέρειας Βορ. Αιγαίου που αφορά τοποθέτηση Προϊ- 
σταμένης Δ/νσης Νομού Σάμου. 

5. Την αριθ. 39α/16.2.1999 νόμιμη απόφαση του Δημο¬ 
τικού Συμβουλίου Βαθέος που αφορά την τροποποίηση 
της συστατικής πράξης της 9ης σχολικής Επιτροπής Πο- 
λυκλαδικού Λυκείου Σάμου (7385/94 απόφαση Νομάρχου 
Σάμου). 

6. Το γεγονός ότι με τις διατάξεις της παρ. 8 του άρθρου 
1 του Ν. 2525/97 καταργήθηκαν τα Ενιαία Πολυκλαδικά 
Λύκεια και αυτό συστεγάζεται με το Ι.Ε.Κ., αποφασίζουμε: 

Τροποποιούμε την αριθ. 7385/1.11.1994 απόφαση Νο¬ 
μάρχη Σάμου σε ότι αφορά την επωνυμία του Νομικού 
Προσώπου και από «9η σχολική επιτροπή Πολυκλαδικού 
Λυκείου Σάμου» ονομάζεται «Ενιαία σχολική επιτροπή ε¬ 
νιαίου Λυκείου Σάμου και Ι.Ε.Κ.». 

Το Νομικό Πρόσωπο διοικείται από επταμελές Διοικητι¬ 
κό Συμβούλιο. 

Κατά τα λοιπά ισχύει η αριθ. 7385/94 απόφαση Νομάρ¬ 
χη Σάμου εκτός του κεφαλαίου ΔΙΟΙΚΗΣΗ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σάμος, 15 Μαρτίου 1999 

Με εντολή Γεν. Γραμ. Περιφέρειας 
Η Διευθύντρια κ,α.α. 

ΣΤΕΛΛΑ ΣΑΡΡΗ 

-♦- 

Αριθ. 3843 (4) 

Σύσταση Νομικού Προσώπου Δημοσίου Δικαίου στο Δή¬ 
μο Αγιάς Ν. Λάρισας με την επωνυμία «ΟΡΓΑΝΙΣΜΟΣ 
ΚΟΙΝΩΝΙΚΗΣ ΑΛΛΗΛΕΓΓΎΗΣ ΚΑΙ ΠΡΟΝΟΙΑΣΔΗΜΟΥ 
ΑΓΙΑΣ». 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις του άρθρου 203 του Π.Δ. 410/95 
(Δ.Κ.Κ.). 

2. Την αριθμ. 26/99 απόφαση του Δημοτικού Συμβουλί¬ 
ου Αγιάς, που αφορά τη σύσταση του παραπάνω Νομικού 
Προσώπου, αποφασίζουμε: 

1. Συστήνουμε Νομικό Πρόσωπο Δημοσίου Δικαίου με 
την επωνυμία «ΟΡΓΑΝΙΣΜΟΣ ΚΟΙΝΩΝΙΚΗΣ ΑΛΛΗΛΕΓ¬ 
ΓΎΗΣ ΚΑΙ ΠΡΟΝΟΙΑΣ ΔΗΜΟΥ ΑΠΑΣ». 

2. Σκοπός του Νομικού Προσώπου είναι: 

Η συμπαράσταση σε προβληματικές ομάδες του πλη¬ 
θυσμού του Δήμου της Αγιάς, όπως σε ανέργους, οικονο¬ 
μικά αδυνάτους, σε μοναχικά άτομα, σε εξαρτημένα άτο¬ 
μα, σε αναλφάβητους, σε μειονότητες, σε άτομα με ειδι¬ 
κές ανάγκες, σε περιθωριακά άτομα, σε κάθε ομάδα με 
προβλήματα, καθώς και η συνεργασία με φορείς του Δη¬ 
μοσίου και του Ιδιωτικού Τομέα που στις δραστηριότητες 
τους περιλαμβάνονται η παροχή υπηρεσιών υγείας και 
πρόνοιας (π.χ. Δ/νσεις Υγείας και Πρόνοιας της Νομαρ¬ 
χίας, Κέντρα Υγείας, Εκκλησία). 

3. Πειρουσία: Κάθε ακίνητο και κινητό περιουσιακό 
στοιχείο που θα παραχωρηθεί από κάθε φορέα. 

4. Πόροι: α) Η ετήσια επιχορήγηση του Κράτους και του 
Δήμου. 

β) Κάθε είδους εισφορές, δωρεές, κληρονομιές και κλη¬ 
ροδοσίες. 

γ) Εισπράξεις από αντίτιμο των πραγμάτων ή υπηρε¬ 
σιών που παρέχει. 

δ) Οι πρόσοδοι από τη δική του περιουσία. 

5. Διοικητικό Συμβούλιο: Ο Οργανισμός Κοινωνικής Αλ¬ 
ληλεγγύης και Πρόνοιας Δήμου Αγιάς, διοικείται από: 

α) Το Διοικητικό Συμβούλιο, 
β) Τον Πρόεδρο. 

Το Διοικητικό Συμβούλιο είναι επταμελές και αποτελεί- 
ται: 

• Από τον Πρόεδρο. 

• Από τρεις Δημοτικούς Συμβούλους. 

• Από τρεις δημότες ή κατοίκους του Δήμου Αγιάς που 
έχουν ανάλογη επαγγελματική ή κοινωνική δράση ή ειδι¬ 
κές γνώσεις ανάλογα με το σκοπό του Νομικού Προσώ¬ 
που. 

Ο ορισμός του Προέδρου και των μελών του Διοικητι¬ 
κού Συμβουλίου γίνεται σύμφωνα με τις διατάξεις του άρ¬ 
θρου 203 του Π.Δ. 410/95 όπως αυτές ισχύουν κάθε φο- 
ρά. 

Η θητεία των μελών του Δ.Σ. ακολουθεί τη θητεία του 
Δημοτικού Συμβουλίου και λήγει πάντοτε με την εγκατά¬ 
σταση του νέου Διοικητικού Συμβουλίου. 

6. Σφραγίδα: Η σφραγίδα του εν λόγω Νομικού Προσώ¬ 
που είναι κυκλική. Στον εξωτερικό κύκλο φέρει τις λέξεις 
«ΕΛΛΗΝΙΚΗ ΔΗΜΟΚΡΑΤΙΑ» και στον εσωτερικό κύκλο 
«ΟΡΓΑΝΙΣΜΟΣ ΑΛΛΗΛΕΓΓΥΗΣ ΚΑΙ ΠΡΟΝΟΙΑΣ ΔΗΜΟΥ 
ΑΓΙΑΣ» στο μέσο του κύκλου χαραγμένο το εθνόσημο. 

7. Στέγαση: Ο Οργανισμός Αλληλεγγύης και Πρόνοιας 
θα στεγασθεί σε χώρο, που θα υποδειχθεί από το Δήμο. 

8. Επιχορήγηση: Ο Δήμος Αγιάς επιχορηγεί τον Οργα¬ 
νισμό Αλληλεγγύης και Πρόνοιας σύμφωνα με τις δυνα¬ 
τότητες του με ποσό το οποίο εγγράφει στον προϋπολο¬ 
γισμό εξόδων κάθε έτους. Από τις διατάξεις της απόφα¬ 
σης αυτής προκαλείται δαπάνη σε βάρος του 
προϋπολογισμού του Δήμου Αγιάς του έτους 1999 και εκ 
των επόμενων οικονομικών ετών ύψους 1.000.000 δρχ. Η 
σχετική πίστωση θα εγγράφει στον Κ.Α. 212-3 του προϋ¬ 
πολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 19 Μαρτίου 1999 

Με εντολή Γεν. Γραμ. Περιφέρειας 

Ο Διευθυντής 
Γ. ΜΠΟΥΚΗΣ 


Αριθ. 4345 ( 5 ) 

Τροποποίηση απόφασης σύστασης Νομικού Προσώπου 
με την επωνυμία «12η Σχολική Επιτροπή Δήμου Λάρι¬ 
σας». 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις: 

α) Του άρθρου 203του Π.Δ. 410/95 (Δ.Κ.Κ.). 
β) Του άρθρου 5του Ν. 1894/90 «Για την Ακαδημία Αθη¬ 
νών και άλλες διατάξεις», 
γ) Του άρθρου 6 του Ν. 2503/97. 
δ) Του άρθρου 2 του Ν. 2081/92. 

2. Την 158/99 απόφαση του Δ.Σ. Λάρισας περί τροπο- 
ποιήσεως Νομικού Προσώπου με την επωνυμία «12η Σχο¬ 
λική Επιτροπή Δήμου Λάρισας» (ΦΕΚ 721/91 τεύχ. Β'). 

3. Την 2172/29.8.97 απόφασή μας, παροχή έγκρισης υ¬ 
πογραφής στο Δ/ντή της Δ/νσης Τοπικής Αυτοδιοίκησης 
και Αποκέντρωσης της Περιφέρειας με «Εντολή Γεν. 
Γραμ. Περιφ. Θεσσαλίας», αποφασίζουμε: 

Τροποποιούμε την 14308/91 απόφαση μας «Περί συ- 
στάσεωςτου Νομικού Προσώπου 12η Σχολική Επιτροπή 
Δήμου Λάρισας» και ορίζουμε ότι στο εξής το ανωτέρω 
Νομικό Πρόσωπο του Δήμου Λάρισας θα περιλαμβάνει 
τις Σχολικές Μονάδες 18ο Δημοτικό Σχολείο, 27ο Νηπια¬ 
γωγείο και 42ο Δημοτικό Σχολείο. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου Λάρι¬ 
σας. 

Κατά τα λοιπά ισχύει η αριθμ. 14308/91 απόφασή μας. 

Η απόφαση αυτή να δημοσιευθεί στην Εφημερίδα τπο 
Κυβερνήσεως. * 

Λάρισα, 23 Μαρτίου 1999 

Με εντολή Γεν. Γραμ. Περιφέρειας 
Ο Διευθυντής 
Γ. ΜΠΟΥΚΗΣ 

-♦- 

Αριθ. 8046 

Τροποποίησης της 11344/1990 απόφασης του Νομάρχη 
Θεσσαλονίκης «Σύσταση ιδίου Νομικού Προσώπου 
στην Κοινότητα Οσσας του Νομού Θεσσαλονίκης με 
την επωνυμία ΚΕΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙ¬ 
ΚΙΩΜΕΝΩΝ». 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΚΕΝΤΡ. ΜΑΚΕΔΟΝΙΑΣ 
Έχοντας υπόψη: 

1. Τις διατάξεις: α) του άρθρου 203 του Δημοτικού και 
Κοινοτικού Κώδικα (Π.Δ. 410/1995) και β) του άρθρου 27 
του Ν. 2081/1992 με το οποίο προστίθεται το άρθρο 29Α 
στο Ν. 1558/1985 «Κυβέρνηση και Κυβερνητικά όργανα» 
και β) των άρθρων 6 παράγρ. 10 και 7 παράγρ. 1 του Ν. 
2503/1997 «Διοίκηση, οργάνωση, στελέχωση της περιφέ¬ 
ρειας, ρύθμιση θεμάτων για την Τοπική Αυτοδιοίκηση και 
άλλες διατάξεις». 

2. Την 11344/1990 απόφαση του Νομάρχη Θεσσαλονί- 
κης με την οποία συστήθηκε το ΚΕΝΤΡΟ ΑΝΟΙΚΤΗΣ 
ΠΡΟΣΤΑΣΙΑΣ ΗΛΙΚΙΩΜΕΝΩΝ ΤΗΣ Κοινότητας Όσσας. 

3. Την 11344/1990 απόφαση του Δημοτικού Συμβουλί¬ 
ου Βερτίσκου, αποφασίζουμε: 

Τροποποιούμε την 11344/1990 απόφαση του Νομάρχη 
Θεσσαλονίκης περί συστάσεως του ΚΕΝΤΡΟΥ ΑΝΟΙ- 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ (ΚΑΠΗ) της Κοινότη¬ 
τας Όσσας, ως προς τις εξής παραγράφους: 

1. Μετονομάζεται από «ΚΕΝΤΡΟ ΑΝΟΙΚΤΗΣ 
ΠΡΟΣΤΑΣΙΑΣ ΗΛΙΚΙΩΜΕΝΩΝ (ΚΑΠΗ) της Κοινότητας 
Όσσας», σε «ΚΕΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩ¬ 
ΜΕΝΩΝ (ΚΑΠΗ) του δημοτικού διαμερίσματος Όσσας 
του Δήμου Βερτΐσκου. 

3. Πόροι του Νομικού Προσώπου είναι: 
α. Η ετήσια επιχορήγηση του Δήμου 1.000.000 δρχ. 
Κατά τα λοιπά εξακολουθεί να ισχύει η τροποποιούμενη 
απόφαση. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Δήμου Βερτί- 
σκου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 23 Μαρτίου 1999 

Ο Γεν. Γραμ. Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 

-♦- 

Αριθ. 3.780 (7) 

Κατάργηση Σχολικών Επιτροπών και σύσταση νέας στο 
Δήμο Μηχανιώνας του Νομού Θεσσαλονίκης με την ε¬ 
πωνυμία «2η Α/θμια Σχολική Επιτροπή Δημοτικού Σχο¬ 
λείου Αγγελοχωρίου - Νέας Κερασιάς και Νηπιαγωγεί¬ 
ων Αγγελοχωρίου και Νέας Κερασιάς». 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΚΕΝΤΡ. ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/1995 
(Δ.Κ.Κ.). 

2. Τις διατάξεις του άρθρου 5 του Ν. 1894/1990 (ΦΕΚ 
110/Α71990). 

3. Τις διατάξεις της παρ. 10 του άρθρου 6 του Ν. 
2503/1997. 

4. Την αριθ. 6/1999 απόφαση του Δημοτικού Συμβουλί¬ 
ου Μηχανιώνας, αποφασίζουμε: 

1. Συστήνουμε δημοτικό Νομικό Πρόσωπο στο Δήμο 
Μηχανιώνας του Νομού Θεσσαλονίκης με την επωνυμία 
«2η Α/θμια Σχολική Επιτροπή Δημοτικού Σχολείου Αγγε- 
λοχωρίου - Νέας Κερασιάς και Νηπιαγωγείων Αγγελοχω- 
ρίου και Νέας Κερασιάς» στο Δήμο Μηχανιώνας του Ν. 
Θεσσαλονίκης. 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αγοράς ανα¬ 
λωσίμων υλικών κ.λπ. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και του κάθε είδους εξοπλισμού τους. 

δ) Η εισήγηση προς τη διεύθυνση πρωτοβάθμιας εκπαί¬ 
δευσης, για τον εφοδιασμό από τον Οργανισμό Σχολικών 
Κτιρίων, των σχολείων με έπιπλα και εξοπλιστικά είδη από 
το Υπουργείο Εθνικής Παιδείας και Θρησκευμάτων με βι¬ 
βλία για τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 
στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 


3. Το Νομικό Πρόσωπο διοικείται από Διοικητικό Συμ¬ 
βούλιο, σύμφωνα με τις διατάξεις της παρ. 3 του άρθρου 
203 του Δημοτικού και Κοινοτικού Κώδικα και της παρ. 8 
του άρθρου 5 του Ν. 1894/1990. 

4. Πόροι του Νομικού Προσώπου είναι: 

α) Η ετήσια επιχορήγηση του Δήμου Μηχανιώνας. 

β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές και κλη¬ 
ροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

5. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός κωλύεται από τον Αντι¬ 
πρόεδρο. 

6. Με τη δημοσίευση της απόφασης αυτής καταργού- 
νται τα Νομικά Πρόσωπα, «2η Α/θμια Σχολική Επιτροπή 
Δημοτικού Σχολείου και Νηπιαγωγείου Νέας Κερασιάς» 
και «Σχολική Επιτροπή Δημοτικού Σχολείου και Νηπιαγω¬ 
γείου Αγγελοχωρίου». Το συνιστώμενο Νομικό Πρόσωπο 
καθίσταται καθολικός διάδοχοςτων καταργούμενων Σχο¬ 
λικών Επιτροπών στα δικαιώματα και τις υποχρεώσεις αυ¬ 
τών. 

7. Κάλυψη δαπάνης: Από τις διατάξεις της απόφασης 
αυτής προκαλείται δαπάνη για το τρέχον και για τα επόμε¬ 
να οικονομικά έτη που αντιστοιχεί σε ποσοστό της σχετι¬ 
κής πίστωσης ύψους 25.000.000 δρχ. που έχει εγγράφει 
στον Κ.Α. 212/212.1 του προϋπολογισμού του Δήμου Μη¬ 
χανιώνας με θέμα «Εισφορές σε Σχολικές Επιτροπές», 
προσαρμοζόμενη αναλόγως στα επόμενα οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 26 Φεβρουάριου 1999 

Ο Γεν. Γραμ. Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 

- ♦- 

Αριθ. 5.802 (8) 

Σύσταση δημοτικού Νομικού Προσώπου στο δήμο Θερ¬ 
μαϊκού του Νομού Θεσσαλονίκης με την επωνυμία 
«Κέντρο Ανοικτής Προστασίας Ηλικιωμένων Ν. Επιβα¬ 
τών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/1995 
(Δ.Κ.Κ.). 

2. Τις διατάξεις της παρ. 10 του άρθρου 6 του Ν. 
2503/1997. 

3. Την αρ. 15/1999 απόφαση του δημοτικού συμβουλίου 
Θερμαϊκού που αφορά τη σύσταση του ανωτέρω Νομικού 
Προσώπου, αποφασίζουμε: 

1. Συστήνεται ίδιο Νομικό Πρόσωπο με το όνομα «Κέ¬ 
ντρο Ανοικτής Προστασίας Ηλικιωμένων Νέων Επιβατών» 
στο δήμο Θερμαϊκού του Νομού Θεσσαλονίκης. 

2. Σκοπός του Νομικού Προσώπου που συστήνεται σε ε¬ 
φαρμογή του προγράμματος εξωϊδρυματικής προστα¬ 
σίας υπερηλίκων, είναι η παροχή ιατροκοινωνικής προ¬ 
στασίας στα ηλικιωμένα άτομα της περιοχής του δημοτι¬ 
κού διαμερίσματος Νέων επιβατών. 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

3. Πόροι του Κ.Α.Π.Η. είναι: 

α) Η ετήσια επιχορήγηση του δήμου ύψους τουλάχι¬ 
στον 5.000.000 δρχ. 

β) Κρατικές επιχορηγήσεις ή κάθε άλλη νόμιμη πρόσο¬ 
δος, είτε απευθείας στο Κ.Α.Π.Η. είτε προς το δήμο Θερ¬ 
μαϊκού για το Κ.Α.Π.Η. 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ) Έσοδα από τη συμβολική συμμετοχή των μελών. 

ε) Εισπράξεις από το αντίτιμο πραγμάτων ή υπηρεσιών 
που παρέχονται από το Κ.Α.Π.Η. 

στ) Πρόσοδοι από την περιουσία του. 

ζ) Κάθε άλλη νόμιμη πρόσοδος. 

4. Το Κ.Α.Π.Η. διοικείται από Διοικητικό Συμβούλιο, σύμ¬ 
φωνα με τις διατάξεις της παρ. 3 του άρθρου 203 του ΠΔ 
401/1995. 

5. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρο και όταν αυ¬ 
τός απουσιάζει ή κωλύεται από τον ανππρόεδρο. 

6. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του δήμου Θερ¬ 
μαϊκού ύψους τουλάχιστον 5.000.000 δραχμών για το 
τρέχον οικονομικό έτος και για καθένα από τα επόμενα οι¬ 
κονομικά έτη. Η σχετική πίστωση έχει εγγράφει στον Κ.Α. 
211,9δ του προϋπολογισμού έτους 1999. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 25 Φεβρουάριου 1999 
Ο Γεν. Γραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 

-♦- 

Αριθ. 4043 (9) 

Τροποποίηση της συσταπκής πράξης της αμιγούς Δημο¬ 
τικής Επιχείρησης με την επωνυμία «Δημοτική Επιχεί¬ 
ρηση Αρκαλοχωρίου» Ν. Ηρακλείου. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις: 

α) Των άρθρων 277 παρ. 3 και 315 του Δημοτικού και 
Κοινοτικού Κώδικα (ΠΔ 410/95). 

β) Των άρθρων 6 παρ. 10και7παρ. 1 του Ν. 2503/97«Δι¬ 
οίκηση Οργάνωση, Στελέχωση της Περιφέρειας κ,λπ». 

2. Την αριθ. 25027/1984 απόφαση του Υπουργού Εσω¬ 
τερικών (ΦΕΚ 244/19-484 τ. Β'). 

3. Την αριθ. 8073/14.4.97 απόφαση του Αναπληρωτή 
Περιφερειακού Δ/ντή Ηρακλείου, περί συστάσεως της 
Δημοτικής Επιχείρησης, με την επωνυμία Δημοτική Επι¬ 
χείρηση Αρκαλοχωρίου ΔΕΠΑ». 

4. Την αριθ. 23/99 απόφαση του Δημοτικού Συμβουλίου 
Αρκαλοχωρίου περί τροποποιήσεως της ανωτέρω συ¬ 
σταπκής πράξης, αποφασίζουμε: 

Τροποποιούμε την 8073/14.4.97 απόφαση του Αναπλη¬ 
ρωτή Περιφερειακού Δ/ντή Ηρακλείου ΦΕΚ 359/5.5.97 τ. 
Β', περί συστάσεως της αμιγούς Δημοτικής Επιχείρησης 
Αρκαλοχωρίου με την επωνυμία «Δημοπκή Επιχείρηση 
Αρκαλοχωρίου (ΔΕΠΑ)» κατά τα οριζόμενα στην 23/99 α¬ 
πόφαση του Δημοπκού Συμβουλίου Αρκαλοχωρίου ως 
προς την παρ. 3 που αφορά τα μέλη του Διοικηπκού Συμ¬ 
βουλίου ως εξής: 

Παρ. 3: Η επιχείρηση θα διοικείται από εντεκαμελές Δι- 
οικηπκό Συμβούλιο, το οποίο αποτελείται από: 


α) Τον Πρόεδρο, που είναι ο Δήμαρχος, 
β) Ένα (1) εκπρόσωπο του μεγαλύτερου Εμπορικού 
Συλλόγου. 

γ) Ένα (1) εκπρόσωπο του μεγαλύτερου Αγροτικού 
Συλλόγου. 

δ) Ένα (1) εκπρόσωπο του μεγαλύτερου Αθλητικού 
Συλλόγου. 

ε) Έξι (6) Δημοτικούς Συμβούλους, που ορίζονται με α¬ 
πόφαση του Δημοτικού Συμβουλίου. 

στ) Ένα (1) Δημότη, που προτείνει ο Δήμαρχος, ο οποί¬ 
ος θα έχει πείρα ή γνώσεις σχετικά με το αντικείμενο της 
επιχείρησης. 

Αν κάποιος από τους παραπάνω συλλόγους διαλυθεί τη 
θέση του εκπροσώπου του καταλαμβάνει μέλος που ορί¬ 
ζεται από το Δημοτικό Συμβούλιο ύστερα από πρόταση 
του Δημάρχου. 

Κατά τα λοιπά ισχύει ως έχει η αριθ. 8073/14.4.97 από¬ 
φαση του αναπληρωτή Περιφερειακού Δ/ντή Ηρακλείου. 

Από τις διατάξεις της απόφασης αυτής δεν προκαλείται ε¬ 
πί πλέον δαπάνη σε βάροςτου προϋπολογισμού του Δήμου. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Ηράκλειο, 23 Μαρτίου 1999 

Με εντολή Γεν. Γραμματέα Περιφέρειας 
Η Γεν. Δ/ντρια Περιφέρειας 
Μ. ΛΥΓΙΔΑΚΗ-ΙΩΑΝΝΙΔΟΥ 

-♦- 

Αριθ. 3108 (10) 

Τ ροποποίηση της 23751/20.1.99 απόφασης Γεν. Γραμμα¬ 
τέα Περιφέρειας Στερεός Ελλάδας σχετικής με τη συ¬ 
γκρότηση της Εφορείας Αιαντείου Βιβλιοθήκης Ατα¬ 
λάντης. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΣΤ. ΕΛΛΑΔΑΣ 
Έχοντας υπόψη: 

Α. Τις δ/ξεις: 1) του Α.Ν. 1362/1549 «περί ιδρύσεως α- 
νασυγκροτήσεως και ενιαίας οργανώσεως των ανά κρά¬ 
τος Βιβλιοθηκών». 

2. Του Ν. 2503/97. 

Β. Την αριθμ. 993/9.8.1990 «Κοινή απόφαση Υπουργών 
Προεδρίας της Κυβέρνησης και Εθνικής Παιδείας και 
Θρησκευμάτων, σχετικά με τη διεύρυνση συγκροτήσεως 
Εφορειών Δημοσίων Βιβλιοθηκών ΝΠΔΔ και ΔΥ. 

Γ. Την αριθμ. 12/1046/5.10.98 «Κοινή Υπουργική από¬ 
φαση περί υπαγωγής της Αιαντείου Δημοτικής Βιβλιοθή¬ 
κης Αταλάντης στην αρμοδιότητα του Υπουργείου Εθνι¬ 
κής Παιδείας και Θρησκευμάτων». 

Δ. Το αριθμ. 112/18.11.98 έγγραφο του Δ. Αταλάντης. 

Ε. Το αριθμ. Φ.4.1/4697/14.12.98 έγγραφο της Δ/νσης 
Δευτ/θμιας Εκπαίδευσης. 

ΣΤ) Το αριθμ. 1620/11.12.98 έγγραφο της Πρωτοβάθ¬ 
μιας Εκπαίδευσης. 

Ζ. Το αριθμ. 124/15.12.98 έγγραφο της ΤΕΔΚ. 

Η. Τα αριθμ. 1259/13.12.98 και 27/20.1.99 έγγραφα της 
Ιεράς Μητρόπολης Φθιώτιδας. 

Θ) Την υπ’ αριθμ. 23751/20.1.99 απόφασή μας, αποφα¬ 
σίζουμε: 

Τροποποιούμε την υπ’ αριθ. 23751/20.1.99 απόφασή 
μας και ορίζουμε Πρόεδρο της Επιτροπής την Αρετή Ρε- 
στέμη αντί του Μάνθου Χριστοφόρου κατά τα λοιπά ισχύ¬ 
ει η προηγούμενη απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 1 Μαρτίου 1999 

Ο Γενικός Γραμματέας Περιφέρειας 
ΧΡ. ΠΟΛΥΧΡΟΝΙΟΥ 

-♦- 

Αριθ. 1785 ( 11 ) 

Τροποποίηση συστατικής πράξης της Σχολικής Επιτρο¬ 
πής Γυμνασίου - Δημ. Σχολείου και Νηπιαγωγείου Δε¬ 
σφίνας Ν. Φωκίδας. 

Ο ΓΕΝ. ΓΡΑΜΜΑΤΕΑΣ ΠΕΡΙΦ. ΣΤΕΡΕΑΣ ΕΛΛΑΔΑΣ 
Έχοντας υπόψη: 

1. Τις διατάξεις του άρθρου 5του Ν. 1894/90. 

2. Τις διατάξεις του άρθρου 203 του Δ.Κ.Κ. (Π.Δ. 
410/95). 

3. Τις 5921/9.9.97, 6377/16.9.97 και 6649/25.9.97 απο- 
φάσεις του Γενικού Γραμματέα Περιφέρειας Στερεός Ελ¬ 
λάδας «περί μεταβίβασης δικαιώματος υπογραφής με ε¬ 
ντολή του...». 

4. Την αριθμ. 3/15/1999 απόφαση του Δημοτικού Συμ¬ 
βουλίου Δεσφίνας, αποφασίζουμε: 

Τροποποιούμε τη συστατική πράξη της Σχολικής Επι¬ 
τροπής με όνομα «Σχολική Επιτροπή Γ υμνασίου - Δημ. 
Σχολείου - Νηπιαγωγείου Δεσφίνας» που συστάθηκε με 
την αριθμ. 2076/90 απόφαση Νομάρχη Φωκίδας και δη- 
μοσιεύθηκε στο 161/90 ΦΕΚ Τεύχος Β’ ως εξής: 

Τα άρθρα 3 και 4 του αποφασιστικού μέρους της 
2076/90 αποφάσεως ανπκαθίστανται και γίνονται ως ε¬ 
ξής: 

Α' Άρθρο 3 

Το Νομικό Πρόσωπο διοικείται από 9μελές Διοικητικό 
Συμβούλιο αποτελούμενο: 
α) Από έναν αιρετό εκπρόσωπο του Δήμου, 
β) Από τρεις Διευθυντές Σχολείων, 
γ) Από τρεις εκπροσώπους των Συλλόγων Γονέων και 
Κηδεμόνων. 

' δ) Έναν δημότη οριζόμενο από το Δημοτικό Συμβούλιο. 

Ως Πρόεδρος του Δ.Σ. ορίζεται ένας εκ των μελών του 
Δ.Σ. 

Β' Άρθρο 4 

_ Η θητεία των μελών του καθορίζεται με απόφαση του 
Δημοτικού Συμβουλίου. 

Κατά τα λοιπά ισχύει η 2076/90 απόφαση. 

Από τις διατάξεις της παρούσας δεν προκαλείται δαπά¬ 
νη εις βάρος του προϋπολογισμού του Δήμου Δεσφίνας. 

Η παρούσα να δημοσιευθεί στην Εφημερίδα της Κυ- 
βερνήσεως. 

Άμφισσα, 12 Μαρτίου 1999 

Με εντολή Γεν. Γραμματέα Περιφέρειας 
Ο Διευθυντής κ.α.α. 

ΙΩΑΝΝΗΣ Κ. ΓΚΟΛΦΗΣ 


( 12 ) 

Χορήγηση άδειας άσκησης επαγγέλματος Κοινωνικού 
Λειτουργού στη Μαγδαληνή Συνανίδου. 

Η ΝΟΜΑΡΧΗΣ ΑΘΗΝΩΝ 

Με τη 1028/26.3.1999 απόφαση Νομάρχου Αθηνών, χο¬ 


ρηγείται άδεια άσκησης επαγγέλματος Κοινωνικού Λει¬ 
τουργού στην Μαγδαληνή Συνανίδου του Ιωάννη. 

Η Νομάρχης 
ΕΛΕΝΗ ΜΠΕΣΜΠΕΑ 

- 4 - 

Αριθ. οικ. 3165 (13) 

Καθορισμός αποδέκτη διάθεσης υγρών αποβλήτων ι- 
χθυογεννητικού σταθμού της εταιρείας «Μαλλιακός Ι¬ 
χθυοκαλλιέργειες ΑΒΕΕ» στη θέση «Τάπιες» κτηματι¬ 
κής περιφέρειας Αχλαδιού Φθιώτιδας. 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1. Το Νόμο 3200/55 «Περί Διοικητικής Αποκέντρωσης». 

2. Την αρ. Ε1 β/221/65 Υγειονομική Διάταξη, όπως τρο¬ 
ποποιήθηκε. 

3. Την αρ. 19640/79 Κοινή απόφαση τεσσάρων (4) Νο¬ 
μαρχών. 

4. Την αρ. 46399/1352 Υ.Α. με την οποία κοινοποιείται η 
75/440 της ΕΟΚ και οι 76/160, 78/659 οδηγίες του Συμ¬ 
βουλίου Ευρωπαϊκών Κοινοτήτων. 

5. Η προέγκριση χωροθέτησης. 

6. Η από 1.2.99 τεχνική έκθεση της εταιρείας. 

7. Η αρ. 1774/12.2.99 πρόσκληση. 

8. Το από 18.2.99 πρακτικό της Επιτροπής, αποφασί¬ 
ζουμε: 

1. Καθορίζουμε ως αποδέκτη διαθέσεως των υγρών α¬ 
ποβλήτων του ιχθυογεννητικού σταθμού της εταιρείας 
«Μαλιακός Ιχθυοκαλλιέργειες ΑΒΕΕ», που πρόκειται να ι¬ 
δρυθεί στη θέση «Ταπιες» Αχλαδιού, την παρακείμενη θα¬ 
λάσσια περιοχή γιατί τα νερά είναι μεγάλων ποσοτήτων 
και είναι αδύνατη η διάθεση αυτών με άλλο τρόπο. 

2. Ανώτερη τάξη χρήσης των νερών του αποδέκτη ορί¬ 
ζουμε την κολύμβηση και την αλιεία ιχθύων. 

3. Τα υγρά απόβλητα του ιχθυογεννητικού θα διατίθε¬ 
νται στην παρακείμενη θαλάσσια περιοχή με κλειστό α¬ 
γωγό που θα βρίσκεται σε απόσταση τριάντα (30) μέτρων 
από την ακτή και σε βάθος θάλασσας δέκα (10) μέτρων 
και ο αγωγός θα διαθέτει σύστημα ίδιο. 

4. Ως σημείο εκβολής των υγρών αποβλήτων, ορίζουμε 
την προτεινόμενη θέση από τον μελετητή Μηχανικό. 

5.0 Ιχθυογεννητικός σταθμός υποχρεούται να τηρεί: 
α) τους γενικούς όρους διαθέσεως των υγρών αποβλή¬ 
των όπως καθορίζονται από το άρθρο 2 της αρ. 
Ε1 β/221/65 Υ.Δ. για την αποφυγή κινδύνων για τη δημό¬ 
σια Υγεία. 

β) τους ειδικούς όρους που προβλέπονται: α) από το 
άρθρο 4 παρ. 2 εδάφιο 2.2 και 5 παρ. α, β, γ, δ της ως άνω 
Υγειονομικής Διάταξης και β) της Υπουργικής Απόφασης 
46399/1352/86 και γ) σε παραμέτρους που δεν αναφέρο- 
νται σε αυτή θα ισχύουν τα όρια της αρ. 19640/79 κοινής 
απόφασης τεσσάρων (4) Νομαρχών. 

6. Η ημερήσια παροχή υγρών αποβλήτων είναι 8.400 ππ 3 . 

7. Η τελική απολύμανση των υγρών αποβλήτων θα γίνε¬ 
ται με εγκεκριμένες και αποδεκτές μεθόδους. 

8. Η εξυγίανση των υγρών αποβλήτων θα γίνεται σύμ¬ 
φωνα με την αρ. ΥΜ/794/21.2.90 εγκύκλιο του ΥΥΠ και ΚΑ. 

9. Η εκ των υστέρων υποχρέωση των αποχετευόντων τα 
υγρά απόβλητα εάν ήθελε προκύψει για οιονδήποτε λόγο 
ότι οι προβλεφθείσες εγκαταστάσεις είναι ανεπαρκείς, να 
προβούν αμέσως στις αναγκαίες τροποποιήσεις, συ¬ 
μπληρώσεις, επεκτάσεις ή κατασκευές νέων έργων ή 

στην εξεύρεση ενναλακπκού τρόπου διαθέσεως των υ¬ 
γρών αποβλήτων σε περίπτωση βλάβης. 

10. Ο ιχθυογεννητικός σταθμός υποχρεούται: 
α) Να υποβάλει στη Δ/νση Υγείας και Δημοσίας Υγιεινής 
μελέτη εις τριπλούν, με την οποία θα αποδεικνύεται με ε¬ 
πιστημονικά δεδομένα του μελετητή Μηχανικού ότι εξα¬ 
σφαλίζονται οι παραπάνω όροι. 

Μαζί με τη μελέτη να συνυποβληθεί κανονισμός λει¬ 
τουργίας και συντήρησης των εγκαταστάσεων. 

β) Να τηρεί βιβλίο ελέγχου της ποιότητας των υγρών α¬ 
ποβλήτων και να κάνει με ευθύνη του τις χημικές και μι¬ 
κροβιολογικές εξετάσεις των νερών του αποδέκτη κατά 
χρονικά διαστήματα που καθορίζονται από τις κείμενες 


διατάξεις ή τις αρμόδιες Υπηρεσίες και αντίγραφα αυτών 
να καταθέτονται στη Δ/νση Υγείας και Δημοσίας Υγιεινής. 

11. Για τη λήψη της αδείας διαθέσεως των υγρών απο¬ 
βλήτων να τηρηθούν οι διαδικασίες που προβλέπονται α¬ 
πό την Ε1β/221/65 Υγειονομική Διάταξη. 

12. Τα λύματα εκ των χώρων υγιεινής του προσωπικού 
να διατεθούν σε στεγανό βόθρο. 

Η παρούσα να δημοσιευθεί στην Εφημερίδα της Κυ- 
βερνήσεως. 

Λαμία, 22 Μαρτίου 1999 
Ο Νομάρχης 

ΤΡΙΑΝΤΑΦΥΛΛΟ! ΜΠΕΛΛΟΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ1_ΕΧ 223211 ΥΡΕΤ ΘΒ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΐΊΐΙρ: νννννν.βί. 91 - 
ΙΝΤΕΒΝΕΤ: ΙιοΙ.θγ 
β-ιτΐ 3 ΪΙ: ην 35 @ ΗοΙ- 9 Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


Πληροφορίες δημοσιευμάτων Α.Ε. - Ε.Π.Ε. 5225 761 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 ΘΕΣΣΑΛΟΝΙΚΗ 

5230 841 Βασ. Όλγας 227 - Τ. Κ. 54100 (031) 423 956 

5225 713 ΠΕΙΡΑΙΑΣ 

5249 547 Νικήτα 6-8 Τ. Κ. 185 31 4135 228 

5239 762 ΠΑΤΡΑ 

5248 141 Κορίνθου 327 - Τ. Κ. 262 23 (061) 6381 100 

5248 188 ΙΩΑΝΝΙΝΑ 

5248 785 Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

5248 320 Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 


4135 228 


(061) 6381 100 
(0651) 87215 

(0531) 22 858 
(041) 597449 
(0661)89 127/89 120 
(081) 396 223 


ΤΙΜΗ ΦΥΛΛΩΝ ' Μέ ΧΡ ι 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ Λ . „ .... 


- Από 8 σελίδες και άνω προσαύξηση 100 δρχ. ανά θσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 

2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 » . 

3.500 » . 

Γ (Διορισμοί, απολύσεις κ.λπ. Δημ. Υπαλλήλων) 

15.000 » . 

750 » . 

Δ' (Απαλλοτριώσεις, πολεοδομία κ.λπ.) 

70.000 - . 

3.500 » . 

Αναπτυξιακών Πράξεων (Τ.Α.Π.Σ.) 

30.000 » . 

1.500 » . 

Ν.Π.Δ Δ. (Διορισμοί κ,λπ. προσωπικού Ν.Π.Δ.Δ.) 

15.000 » . 

750 » . 

Παράρτημα (Προκηρύξεις θέσεων ΔΕΠ κ.τλ.) 

5.000 » . 

250 » . 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » . 

500 » . 

Ανωτάτου Ειδικού Δικαστηρίου (Α.Ε.Δ.) 

3.000 >· . 

150 » . 

Προκηρύξεων Α.Σ.Ε.Π. 

10.000 - . 

500 » . 

Ανωνύμων Εταιρειών & Ε.Π.Ε. 

250.000 » . 

12.500 » . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » . 

12.500 » . 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕ1 ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρημαακό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάραο κάθε έτους. 

* Αντίγραφα διπλοτύπων, ταχυδρομικές εππαγές και χρηματικά γραμμάτια δεν γίνονται δεκτά. · 


Οι υπηρεσίες εξυπηρέτησης των πολιτών λειτουργούν καθημερινό από ΟΘ.ΟΟ' έως 13.00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 


































